tomron87/hebrew-wikipedia-sentences-corpus huggingface dataset:
ב-17 באוקטובר 2021 הודיעה אאודי כי עד שנת 2023 תשיק גרסה היברידית או חשמלית ל-R8.
למרות ההצלחות הגדולות של אאודי בספורט מוטורי ובמרוצי מכוניות, אאודי תמיד הייתה במרחק גדול מלייצר מכונית ספורט או על אמיתית וטובה, אומנם הייתה את מכונית הספורט אאודי TT, אך זו הייתה רחוקה מלהיקראות מכונית על.
מתחילת שנות השמונים החלה אאודי לשפר את מכוניות הקופה שלה בהנעה לכל הגלגלים (הנעה כפולה, 4X4) ומנועי טורבו.
לאחר מכן, הציגה אאודי בשנת 2000 עוד מכונית קונספט, שכללה מנוע W16 עם 700 כוחות סוס, אך מנוע זה בסופו של דבר עבר לבוגאטי ויירון.
לאחר מכן, בתערוכת הרכב הבינלאומית של ז'נבה במרץ 2003 הציגה אאודי את מכונית הקונספט אאודי RSQ, מכונית הקונספט יוצרה במיוחד בשביל הסרט אני, רובוט.
האאודי R8 הוצגה לראשונה כמכונית קונספט בשם "אאודי לה מאן קוואטרו" , בשנת 2003, בתערוכת הרכב הבינלאומית של פרנקפורט, כדי לחגוג 3 שנים רצופות של ניצחון של אאודי במרוץ 24 השעות של לה מאן.
מכונית הקונספט עוצבה על ידי פרנק למברטי.
חלק מהרכיבים החיצוניים של האאודי לה מאן קוואטרו "נלקחו" מאאודי TT.
האאודי לה מאן קוואטרו כללה מנוע בנזין V10 בנפח 5.0 ליטר טווין טורבו שסיפק כ-610 כוחות סוס, ותיבת הילוכים חצי אוטומטית בעלת שישה הילוכים.
היא האיצה מ-0 ל-100 קילומטרים לשעה בתוך 3.7 שניות והגיעה למהירות מרבית של 345 קילומטרים לשעה.
תוכנית הפיתוח, שכללה יצירת מכונית על חדשה לאאודי שתתחרה בלמבורגיני גאיארדו החלה בשנת 2004 כאשר העיצוב של פרנק למברטי, שעיצב את מכונית הקונספט לה מאן קוואטרו, אושרה על ידי אאודי לייצור.
בשנת 2005 הודיעה אאודי כי שמה של מכונית המרוץ אאודי R8 ישמש למכונית כביש חדשה שתוצג בשנת 2006. אאודי נתנה את האפשרות למהנדסי הפרויקט להשתמש במנועים הכי גדולים של אאודי.
בעיקרון יכלו מהנדסי הפרויקט להשתמש במנוע W12 צילנדרים המייצר הרבה כוחות סוס ולו ביצועים טובים, אך אאודי לא רצתה להתחרות מול למבורגיני אלא מול פורשה 911 והדגמים הבינוניים של פרארי, כדוגמת פרארי 612 סקאלייטי.
בינואר 2006 החלו נסיעות המבחן של אבות הטיפוס, בתערוכת הרכב של פריז בספטמבר 2006 הציגה אאודי את ה-R8.
הדור הראשון הוצגה בתערוכת הרכב של פריז בספטמבר 2006. הדור הראשון התבסס בעיקרו על למבורגיני גאיארדו, כולל פלטפורמה.
בהתחלה הציגה אאודי את ה-R8 עם מנוע בנזין V8 בנפח 4.2 ליטר המספק כ-420 כוחות סוס ב-7,800 סיבובים לדקה ומומנט מרבי של 43.9 קג"מ בין 3,500 ל-7,600 סיבובים לדקה.
תיבת הילוכים רובוטית בעלת שבעה הילוכים.
היא מאיצה מ-0 ל-100 קילומטרים לשעה בתוך 4.6 שניות ומגיעה למהירות מרבית של 301 קילומטרים לשעה.
אאודי לא תכננה מנוע דיזל, מכיוון שאין מקום למערכת ההנעה הזאת.
ביולי 2012 עברה ה-R8 מתיחת פנים.
מתיחת הפנים כמעט ולא נגעה בעיצוב אלא הוסיפה תיבת הילוכים כפולת מצמדים מיוחדת של אאודי הנקראת S-טרוניק.
השינויים העיקריים במכונית עם תיבת ההילוכים הזאת הם, במנוע ה-V8 היא מאיצה מ-0 ל-100 קילומטרים לשעה בתוך 4.3 שניות במקום 4.6 שניות, במנוע ה-V10 היא מאיצה מ-0 ל-100 קילומטרים לשעה בתוך 3.6 שניות במקום 3.9 שניות.
מלבד הגרסה הבסיסית הציגה אאודי חמש גרסאות נוספות.
הראשונה, אאודי R8 V10, גרסה זו בעלת מנוע בנזין V10 צילנדרים בנפח 5.2 ליטר המספק כ-525 כוחות סוס ומומנט מרבי של 54.1 קג"מ.
היא מאיצה מ-0 ל-100 קילומטרים לשעה בתוך 3.9 שניות ומגיעה למהירות מרבית של 316 קילומטרים לשעה.
מידותיה יותר גדולות עקב הכנסת מנוע V10 שהוא יותר ארוך ממנוע V8. האורך הוא 4,435 מ"מ, הרוחב הוא 1,930 מ"מ, הגובה הוא 1,252 מ"מ, בסיס הגלגלים לא שונה, המשקל הוא 1,620 ק"ג.
גרסה זו הוצגה בדצמבר 2008.
השנייה, אאודי R8 ספיידר, גרסת הגג הנפתח לגרסה הבסיסית אך זו כוללת מנוע V10 כמו של גרסת הקופה.
היא הוצגה בתערוכת הרכב של פרנקפורט בספטמבר 2009.
השלישית, אאודי R8 ספיידר V8, גרסת הגג הנפתח עם מנוע V8 עם 434 כוחות סוס במקום 420 כוחות סוס בגרסת הקופה, נתוני ההאצה והמהירות נותרו ללא שינוי.
הרביעית, אאודי R8 GT, גרסת "הביצועים הגבוהים" של הגרסה עם המנוע V10. היא כוללת מנוע V10 משופר המספק כ-560 כוחות סוס במקום 525 כוחות סוס.
היא מאיצה מ-0 ל-100 קילומטרים לשעה בתוך 3.6 שניות ומגיעה למהירות מרבית של 320 קילומטרים לשעה.
היא כוללת עיצוב GT (גראן טוריסמו) כולל כנף אחורית קטנה.
החמישית, אאודי R8 GT ספיידר, היא גרסת הגג נפתח ל-R8 GT.
היא כוללת אותו מנוע, אך היא קלה ב-85 ק"ג במקום 100 ק"ג בגרסה הבסיסית.
היא הוצגה במרוץ לה מאן ביוני 2011. כ-50 יחידות נמכרו מהדגם בשנת 2012 בארצות הברית.
אאודי הציגה ארבע גרסאות שיועדו למרוצים.
הראשונה, אאודי R8 LMS, בדצמבר 2008 הודיעה אאודי על ייצור מכונית מרוץ שתתחרה באליפות אירופה ב-GT3 הנערכת בחסות הפדרציה הבינלאומית לרכב (FIA), ובמרוצים אחרים ברחבי העולם.
באאודי ספורט היא נקראת אאודי R16. היא כוללת את מנוע ה-V10 רק שכאן הוא מספק כ-500 כוחות סוס.
מכיוון שתקנות FIA GT3 אוסרות את השימוש במכונית בעלת הנעה כפולה היא משתמשת בהנעה אחורית.
היא השתמשה בתיבת הילוכים רציפה בעלת שישה הילוכים.
המשלוח ללקוחות החל בסתיו 2010.
השנייה, אאודי R8 LMS אבולושן, היא גרסה הכוללת מערכת קירור חדשה למנוע, תיקונים למתלים, עם אפשרות לשדרוג.
השלישית, אאודי R8 LMS אולטרה, היא גרסה חזקה יותר הכוללת פלסטיק מחוזק, מושב בטיחות חדש, העלאת הספק המנוע ל-570 כוחות סוס ומומנט גבוה יותר במהירויות נמוכות, כנף אחורית רחבה יותר וגדולה יותר.
היא הוצגה בתערוכת הרכב הבינלאומית של ז'נבה במרץ 2013.
הרביעית, אאודי R8 גראנד-אם, מיועדת למרוץ גראנד-אם.
היא כוללת הספק מנוע חלש יותר, כ-450 כוחות סוס.
הסרת רכיבים רבים כדי לאפשרה למרוץ.
אאודי הציגה שלוש מכוניות קונספט.
הראשונה, אאודי R8 V12 TDI, היא מכונית קונספט בעלת מנוע דיזל V12 טווין טורבו בנפח 6.0 ליטר המספק כ-500 כוחות סוס ומומנט מרבי של 102 קג"מ.
תאוצה מ-0 ל-100 קילומטרים לשעה אורכת 4.2 שניות ומהירות מרבית של מעל 300 קילומטרים לשעה.
היא הוצגה בתערוכת הרכב של פרנקפורט בינואר 2008 ולאחר מכן בתערוכת הרכב של ז'נבה במרץ 2008, אאודי חשבה לייצור אותה באופן מלא, אך תוכנית זו נדחתה עקב שהמנוע גדול מדי ל-R8 והמכירות לא יכסו את העלויות.
השנייה, אאודי R8 אי-טרון, הגרסה החשמלית של ה-R8 הוצגה כמכונית קונספט בתערוכת הרכב של פרנקפורט בספטמבר 2009, ובתערוכת הרכב של לוס אנג'לס בדצמבר 2009, ובמרוץ 24 השעות של לה מאן בשנת 2010. היא כללה ארבעה מנועים חשמליים המספקים יחד 313 כוחות סוס ומומנט מרבי של 460 קג"מ.
היא מאיצה מ-0 ל-100 קילומטרים לשעה בתוך 4.8 שניות ומגיעה למהירות מרבית מוגבלת אלקטרונית של 200 קילומטרים לשעה.
סוללת יוני ליתיום בקיבולת 42.4 קוט"ש המספקת טווח נסיעה חשמלי של 248 ק"מ.
ניטן לטעון את הסוללה במטען מהיר בקיבולת 230 וואט בתוך ששע עד שמונה שעות, או במטען מהיר בקיבולת 400 וואט שמפחיתה את זמן הטעינה לשעתיים וחצי.
בתערוכת הרכב של פרנקפורט הציגה אאודי את האב טיפוס החשמלי של ה-R8. האב טיפוס כלל שני מנועים חשמליים המספקים יחד 381 כוחות סוס וסוללת יוני ליתיום בקיבולת 48.6 קוט"ש.
מסך מגע חדש המציג את המולטימדיה בקוטר 7.0 אינץ'.
אאודי החלה בפיתוח ה-R8 אי-טרון בשנת 2010 במטרה לייצר מספר מוגבל של יחידות.
ב-26 ביוני 2012 קבע האב טיפוס שיא חדש במסלול הנירבורגרינג בזמן של 8:09.099 שניות.
במאי 2013 לאחר שפיתחה 10 אבות טיפוס עצרה החברה את התוכנית עקב טווח נסיעה מוגבל, וסוללת לא מספיק טובות.
במרץ 2014 הודיעה אאודי כי תבנה את האאודי R8 אי-טרון ללקוח אחד כי הצליחו במהלך השנים להגביר את הטווח ל-450 ק"מ.
השלישית, אאודי R8 NF, אב טיפוס המשתמש בסיבי פחמן להורדת המשקל.
עקב השימוש ברוב חלקי המכונית בסיבי פחמן ירד המשקל ב-325 ק"ג.
היא הוצגה בפברואר 2011 במפעל המחקר והייצור בנאקרסולם שבגרמניה.
אאודי הציגה שש מהדורות מיוחדות ל-R8 שיוצרו בייצור מוגבל.
הראשונה, אאודי R8 V8 מהדורה מוגבלת, היא גרסה שיוצרה על מנת לחגוג את הניצחון העשירי של האאודי במרוצי לה מאן, היא שווקה בשוק הבריטי וכללה עיצוב חיצוני ופנימי מעוצה ומאובזר בצורה יוצאת דופן, וכל מיני אפשרויות לחווית נהיגה ספורטיבית.
היא הוצגה ביוני 2011 והייצור שלה הוגבל ל-100 יחידות.
השנייה, אאודי R8 V10 מהדורה מוגבלת, גרסה בעלת עיצוב מיוחד בצבעי זהב, חישוקי הגלגלים בקוטר 19 אינץ', חיתוכי גוף בבטן ועוד'.
היא הוצגה לשוק הסיני בנובמבר 2011 ויצורה הוגבל ל-30 יחידות.
השלישית, אאודי F12, היא גרסה חשמלית מיוחדת שתוכננה ויוצרה על ידי שותפות של אאודי עם כמה חברות, היא פותחה למטרות שונות אך לא למכירה.
הרביעית, אאודי R8 אקסקלוסיב סלקשן אדישנס, יועדה לשוק האמריקאי, כללה עיצוב שונה מאוד ומראה ספורטיבי חדיש, צבע אפור מט.
בלם אדום עיצוב פנים ספורטיבי, הגה משופר, יותר שימוש בסיבי פחמן, היא הוצגה באוגוסט 2012, הייצור הוגבל ל-50 יחידות.
החמישית, אאודי R8 מהדורת סין, היא כללה בד מיוחד שעטף את פנים הרכב, עיצוב מפואר לחוץ הרכב וגם לפנים, ריפודי עור עם תפרים ציבעוניים, ידנית הילוכים מאלומיניום.
היא הוצגה בדצמבר 2012, הייצור הוגבל ל-80 יחידות.
השישית, אאודי R8 LMX, היא גרסה מיוחדת שכללה שיפורים במנוע שהעלו את ההספק ל-570 כוחות סוס והאצה מ-0 ל-100 קילומטרים לשעה בתוך 3.4 שניות ומהירות מרבית של 320 קילומטרים לשעה.
אאודי ציידה את הדגם בפנסי לייזר, ובכך ה-R8 נהפך לרכב הראשון בעולם המשתמש בפנסי לייזר כסטנדרט באופן סדרתי.
היא הוצגה במרוץ לה מאן במאי 2014, הייצור הוגבל ל-99 יחידות.
הדור השני הוצג בתערוכת הרכב הבינלאומית של ז'נבה במרץ 2015. הדור השני כלל שני מנועים, V10 ו-V10 פלוס (גרסה משופרת של ה-V10).
מנוע בנזין V10 טווין טורבו בנפח 5.2 ליטר המספק כ-540 כוחות סוס ב-8,000 סיבובים לדקה ומומנט מרבי של 55 קג"מ ב-6,500 סיבובים לדקה.
מנוע בנזין V10 (פלוס) בנפח 5.2 ליטר אך כאן ההספק עומד על 610 כוחות סוס ב-8,150 סיבובים לדקה והמומנט המרבי על 57 קג"מ ב-6,500 סיבובים לדקה.
מנוע ה-V10 מאיץ מ-0 ל-100 קילומטרים לשעה בתוך 3.5 שניות ומנוע ה-V10 בתוך 3.2 שניות, המהירות המרבית היא בין 323 קילומטרים לשעה ל־330 קילומטרים לשעה.
צריכת הדלק במנוע ה-V10 עומדת על 8.47 ק"מ לליטר, במנוע ה-V10 פלוס צריכת הדלק עומדת על 8.0 ק"מ לליטר.
ב-7 באוקטובר 2021 חשפה אאודי ספורט כי מעתה האאודי R8 תשווק בגרסת הנעה אחורית שתחליף את הגרסאות הקיימות, הגרסה החדשה הנקראת, אאודי R8 V10 RWD פרפורמנס, זו תשווק בגרסת קופה וספיידר עם מנוע V10 בהספק 562 כ"ס והנעה אחורית.
באוקטובר 2018 הציגה אאודי את מתיחת הפנים ל-8. מתיחת הפנים כללה עיצוב מעודכן, ועיצוב חדש לחישוקי ה-20 ו-19 אינץ'.
והוספת 30 כוחות סוס למנוע V10 ו-10 כוחות סוס למנוע V10 פלוס.
מלבד הגרסה הבסיסית הציגה אאודי שתי גרסאות נוספות.
הראשונה, אאודי R8 ספיידר, גרסת הגג הנפתח, כוללת את אותם אפשרויות למנועים, את הגג ניתן לפתוח ממהירות של 50 קילומטרים לשעה.
היא הוצגה בתערוכת הרכב הבינלאומית של ניו יורק במרץ 2016.
השנייה, אאודי R8 RDW, גרסת ההנעה אחורית הכוללת את אותם מנועים אך העיצוב קצת שונה.
גרסה זו מיוצרת ללא הגבלה ולא כמו קודמתה שהוגבלה ל-999 יחידות.
היא הוצגה בתערוכת הרכב הבינלאומית בגרמניה בנובמבר 2019.
אאודי הציגה שתי גרסאות שיועדו למרוצים.
הראשונה, אאודי R8 LMS (GT3), היא גרסה שנועדה להתחרות באליפות אירופה ב-FIA GT3. היא כוללת מנוע V10 חדש המספק כ-585 כוחות סוס.
הסרת רכיבים שאינם חיוניים מורידה את המשקל ל-1,225 ק"ג.
ישנו פתח בגג למקרה תאונה.
היא הוצגה בשנת 2015 והמכירות החלו בספטמבר 2015.
השנייה, אאודי R8 LMS GT4, גרסה שנועדה להתחרות במרוצי GT4. היא כוללת את המנוע V10 אך בהספק של 496 כוחות סוס ו-3.0 מ-0 ל-100 קילומטרים לשעה, המהירות היא 250 קילומטרים לשעה.
היא הוצגה בתערוכת הרכב של ניו יורק באפריל 2017.
אאודי הציגה שלוש מהדורות מיוחדות ל-R8 שיוצרו בייצור מוגבל.
הראשונה, אאודי R8 אי-טרון, היא גרסת הייצור למכונית הקונספט שהוצגה ב-2009. היא כללה שני מנועים חשמליים המספקים יחד 462 כוחות סוס.
סוללת יוני ליתיום בקיבולת 92 קוט"ש המספקת טווח נסיעה חשמלי של 450 ק"מ.
היא האיצה מ-0 ל-100 קילומטרים לשעה בתוך 3.9 שניות והגיעה למהירות מרבית של 249 קילומטרים לשעה.
היא הוצגה בתערוכת הרכב הבינלאומית של ז'נבה במרץ 2015, ויוצרו בסופו של דבר רק 100 יחידות.
השנייה, אאודי R8 דיסניום, היא גרסה מיוחדת שיוצרה כדי לחגוג עשור לאאודי R8 (בתרגום מלטינית שמה הוא אאודי R8 "עשור").
היא כוללת אבזור משודרג, צבע אפור-ברונזה, חישוקי הגלגלים בקוטר 20 אינץ', בנוסף השימוש בסיבי פחמן בדגם הוריד את משקלו.
היא משתמשת במנוע הכי חזק שיש, V10 פלוס עם 620 כוחות סוס והאצה מ-0 ל-100 קילומטרים לשעה בתוך 3.1 שניות ומהירות של 331 קילומטרים לשעה.
היא הוצגה בתערוכת הרכב הבינלאומית של ז'נבה במרץ 2019, הייצור הוגבל ל-222 יחידות.
השלישית, אאודי R8 סטאר אוף לוסיס, היא העתק של הגרסה של אאודי R8 המופיעה בסרט יפני משנת 2016. היא הוצגה בינואר 2019 בטוקיו.
המכונית מיוצרת בגרמניה, במפעל אאודי בנקארסולם על ידי אאודי ספורט.
הכנת המפעל לייצור ה-R8 עלתה 28 מיליון איורו.
ממוצע ההרכבה במפעל אאודי הוא כ-20 מכוניות ליום.
כ-120 עובדים מרכיבים את 5,000 המרכיבים השונים של המכונית בתהליך ידני.
ה-R8 עוברת תהליך בדיקה קפדני בעזרת טכנולוגיית טומוגרפיה ממוחשבת.
רובה המכריע של השלדה עשוי אלומיניום, המפחית ממשקלה, אך עם זאת שומר על חוזק.
להלן נתוני המכירות באירופה, ארצות הברית, קנדה ובשאר העולם.
הוכרזה כמכונית הנוחה ביותר לשליטה והמהירה ביותר בעולם (Best Handling Car and Fastest Car In The World), על ידי מגזין Autocar, בשנת 2007.
נבחרה למכונית השנה בעולם לשנת 2008.
הוכרזה כמכונית הספורט של השנה 2008, על ידי המגזין הגרמני Autobild.
המגזין הצרפתי Auto Journal הכריז עליה כמכונית השנה 2008.
מגזין "טופ גיר" הכריז עליה כמכונית השנה 2007.
מגזין Fifth Gear הכריז עליה כמכונית הטובה ביותר לשנת 2007.
מגזין אוטומוביל הכריז עליה כעיצוב השנה לשנת 2008, וכרכב השנה לשנת 2008.
אתר MSN הכריז עליה כמכונית השנה 2008, לאחר שקיבלה כ-42% מהקולות, כשהיא מנצחת את הפרארי F430, שהגיעה רק למקום השני עם כ-13% מהקולות, ואת מכונית הב.מ.וו M3, שהגיעה רק למקום השלישי עם כ-11% מהקולות.
נבחרה למכונית השנה בקנדה לשנת 2008.
כחלק ממסע הפרסום של אאודי, הופיעה המכונית בשלל סרטים כמו: רונין, רובוטריקים ושני סרטי איירון מן.
בסרט אני, רובוט הופיע דגם קונספט עתידני של ה-R8, בעל יכולת ריחוף, ללא גלגלים, המגיע למהירות של כ-400 קילומטרים לשעה ובעל נהיגה אוטונומית.
הדמות הראשית בסרט מצליחה לצאת מתאונות קשות במיוחד לאורך הסרט, וזאת כדי להדגיש במסע הפרסום את נושא הבטיחות של הדגם המציאותי.
המכונית הופיעה גם בעונה השנייה של הסדרה מסודרים.
אחד מפרקי התוכנית "תעשיות על" בערוץ נשיונל ג'יאוגרפיק עסק בתהליך ייצור האאודי R8.
גם כחלק ממסע הפרסום, דגם המכונית מופיע בשלל משחקי נהיגה ומרוצים, למחשב ולקונסולות המשחקים השונות, ביניהם: GTR Evolution ,Need for Speed: CarbonBurnout Paradis ,Need For Madnesss 2, אספלט 8, אספלט 9. במשחק Drift City, דגם האאודי R8 מכונה "URe3".
אָאוּדִי דוֹם הוא אולם ספורט במינכן שבגרמניה, מגרשה הביתי של קבוצת הכדורסל באיירן מינכן.
קיבולת ההיכל מגיעה עד לכ-7,200 מקומות ישיבה.
האולם נבנה לקראת אולימפיאדת מינכן ואירח במסגרתה את תחרויות הכדורסל והג'ודו.
עם פתיחתו נבנו בו 6,700 מקומות ישיבה.
בשנת 1974 שונה שמו מאולם הכדורסל האולימפי (Olympische Basketballhalle) לאולם רודי זדלמאייר (Rudi-Sedlmayer-Halle), על שם נשיא איגוד הספורט של בוואריה.
בשנת 2011 נקרא האולם אאודי דום, על שם נותנת החסות אאודי, ומאותה שנה משחקת באיירן מינכן בהיכל זה.
אאודי שפורטפארק הוא אצטדיון כדורגל הממוקם בדרום-מזרח העיר אינגולשטאדט שבגרמניה ומשמש את קבוצת אינגולשטאדט 04 בתור אצטדיונה הביתי.
האצטדיון, שנחנך בשנת 2010, מסוגל לקלוט 15,800 צופים למשחק, מתוכם 9,800 במקומות ישיבה והיתר במקומות עמידה.
במשחקים בינלאומיים, שבהם יציעי עמידה אינם אפשריים, עומד מספר מקומות הישיבה באצטדיון על 12,000. האצטדיון נחנך בשנת 2010 ונמצא בבעלות של חברת אאודי ניהול נדל"ן, חברת בת של יצרנית המכוניות, אאודי.
לאחר העפלתה של אינגולשטאדט 04 לבונדסליגה השנייה בשנת 2008 קיבלה הקבוצה אישור זמני לשחק באצטדיונה דאז, אצטדיון ESV, שלא עמד בסטנדרטים של הליגה.
בעקבות כך הוחלט במועדון לבנות אצטדיון חדש.
בתחילת 2009 התקבל האישור לבניית האצטדיון, והעבודות להקמתו החלו בחודש מאי באותה השנה.
האצטדיון נחנך בטורניר קדם עונת 2010/2011 בהשתתפות הקבוצות אינגולשטאדט 04, וולפסבורג ואאוגסבורג.
אאודי TT היא מכונית ספורט במרכב רודסטר המשווקת על ידי אאודי, חברת הבת של פולקסווגן, מאז 1998. הרכב מורכב על ידי חברת אאודי הונגריה מוטור בגיור, הונגריה, באמצעות מרכבים שתוכננו ויוצרו במפעל של אאודי באינגולשטאדט.
תהליך זה השתנה במודל הדור השלישי, המשתמש בחלקים שנעשו לחלוטין על ידי המפעל ההונגרי.
בכל אחד משלושת דורותיה, ה-TT הייתה זמינה במרכב קופה 2+2 ובמרכב רודסטר דו-מושבי.
במרכב הרודסטר נעשה שימוש בפלטפורמת קבוצת פולקסווגן A, החל מה-(A4 (PQ34. כתוצאה משיתוף פלטפורמה זה, לאאודי TT יש יחידת כוח ומערך מתלים זהה לזה של מקבילותיה מבית פולקסווגן; כולל מנוע קדמי רוחבי, הנעה קדמית או הנעה לארבעת הגלגלים ומתלים עצמאים לחלוטין בשימוש תומכות מקפירסון.
העיצוב של האאודי TT החל באביב 1994 במרכז קבוצת העיצוב של פולקסווגן בקליפורניה.
ה-TT הוצגה לראשונה בתור מכונית קונספט ב-1995 בתערוכת הרכב של פרנקפורט.
העיצוב מיוחס לקבוצת J Mays ופרימן תומאס המעצבים הארטמוט וורקוס, פיטר שרייר, מרטין סמית' ורומולוס רוסט תרמו לעיצוב הפנים עטור הפרסים.
שימוש בטכנולוגיית חדשנית לריתוך בקרן לייזר, שאפשרה עיצוב חלק, עיכבה את השקת הדור הראשון.
עם זאת, משנת 2003, נעשה שימוש בתיבת הילוכים ישירה (DSG) בעלת מצמד כפול ושישה הילוכים.
האאודי TT אשר הוצגה בממלכה המאוחדת הייתה לרכב הראשון בעולם המצויד בתמסורת בעלת מצמד כפול לרכב הננהג מצד ימין.
עם זאת, רכב הכביש הראשון אשר נמכר עם תמסורת מצמד כפול היה רכב מקבוצת פולקסווגן בעל פלטפורמה זהה, פולקסווגן גולף Mk4 R32.
אאודי TT לקחה את שמה ממסורת מרוצי האופנועים המצליחה של NSU - מרוץ גביע התיירים של האי מאן.
הקיצור TT נובע מצמד המילים "Tourist Trophy", קרי, "גביע התיירים" .
דגם ה-NSU החל להתחרות באי מאן TT בשנת 1907 עם המנהל הבריטי מרטין גייגר אשר סיימה מסיימת במקום החמישי במירוץ לצילינדר יחיד.
בשנת 1937 המירוץ באי מאן TT למשקל קל נוצח על ידי אוואלד קלוגה עם אופנוע 250 סמ"ק מבית DKW בעל סופרצ'ארג'ר.
מאוחר יותר החברות DKW ו-NSU אוחדו לתוך החברה הנודעת בשם כאאודי.
שמה של האאודי TT בא גם בעקבות דגמי ה-1000TT, 1200TT ה-TTS של NSU, מכוניות משנות ה-60 שלקחו את שמם מהמירוץ גם כן.
שם ה-TT מיוחס גם לביטוי "טכנולוגיה ומסורת" , אך גרסה זו מוטלת בספק.
מודל הייצור Type 8N הושק במרכב קופה בספטמבר 1998, ואחריו רודסטר באוגוסט 1999. הדגם מבוסס על פלטפורמת קבוצת פולקסווגן A4 (PQ34) המשמשת את פולקסווגן גולף Mk4, אאודי A3 המקורית, סקודה אוקטביה ואחרים.
העיצוב היה שונה מעט מן הקונספט, הפגושים שופצו מעט ונוספו חלונות קטנים מאחורי הדלתות האחוריות.
הייצור התעשייתי החל באוקטובר 1998.
דגמי ה-TT המוקדמים זכו לסיקור תקשורתי נרחב בעקבות סדרה של תאונות במהירות גבוהה שכללו מקרי מוות אשר התרחשו במהירויות הגבוהות מ-180 קמ"ש במהלך שינויי נתיב פתאומיים או פניות חדות.
שני המודלים, גם הקופה וגם הרודסטר אוחזרו בסוף שנת 1999 ותחילת שנת 2000, כדי לשפר את יכולת החיזוי של הטיפול במכונית במהירויות גבוהות מאוד.
כמו כן נוספו בקרת יציבות אלקטרונית (ESP) של אאודי, ויסות נוגד החלקה (ASR) וספוילר אחורי יחד עם שינויים במתלים.
כל השינויים שולבו לאחר מכן בגרסאות ייצור עתידיות של הסדרה.
הדור המקורי של האאודי TT הועמד לפרס מכונית השנה בצפון אמריקה לשנת 2000. המודל היה גם ברשימת עשר המכוניות הטובות ביותר של מגזין Car and Driver בשנים 2000 ו-2001. עד 2003 אאודי ביצעה מתיחת פנים לאאודי TT, עם מספר שיפורים עיצוביים קטנים ושיפורים טכניים.
הייצור התעשייתי של דור זה הסתיים ביוני 2006.
מבחינה מכנית, ה-TT חולקת יחידת זהה עם שותפותיה לפלטפורמה מקבוצת פולקסווגן.
ה-TT משתמשת במנוע בעירה פנימית, עם הנעה קדמית או לכל ארבעת הגלגלים, לפי דרישת הרוכשים.
הדור הראשון היה זמין עם מנוע 1.8 ליטר בשורה, ארבעה צילינדרים וטורבוצ'רג'ר עם 20 שסתומים עם שתי אפשרויות לאספקת כוח - 178 כוח סוס ו-132 קילוואט או 222 כוח סוס ו-165 קילוואט.
המנועים חולקים את אותו עיצוב בסיסי אבל מנוע ה-222 כ"ס כולל טורבוצ'רג'ר K04 הגדול יותר מה-K03S שהגיע עם גרסת ה-178 כ"ס.
כמו גם התווסף מצנן ביניים (אינטרקולר) בצד שמאל (בנוסף למצנן הביניים הימני), פינים גדולים יותר בגודל 20 מ"מ, צינור מפלט כפול, סעפת יניקה עם כניסה בצד הנהג ומספר שינויים פנימיים - שנוספו כדי להכיל את עליית הטורבו מ-0.7 בר לסנטימטר מרובע ל-1.0 בר לסנטימטר מרובע.
הנעה לארבעת הגלגלים התאפשרה הודות לשיתוף הפעולה עם חברת Haldex Traction השוודית.
גרסה זו שווקה בשם "Quattro" כאופציונלית בדגם ה-178 כ"ס וכבסיס בדגמי ה-222 כ"ס.
טווח המנוע המקורי בעל ארבעת הצילנדים הושלם בתחילת עם 247 כוח סוס ו-184 קילוואט, עם מנוע VR6 בנפח 3.2 ליטר.
מנוע זה הפך לסטנדרטי עם מערכת הקוואטרו לארבעת הגלגלים.
ביולי 2003 הוצעה תמסורת חדשה בעלת שישה הילוכים המכונה תיבת הילוכים ישירה (DSG), אשר משפרת את ההאצה באמצעות קיצור משמעותי של זמני המעבר ועם מתלים נוקשים יותר.
בשנת 2006 הוצג בשנץ הדור השני של אודי TT ושמר על הקווים של הדגם המקורי אחר שעברו טיפול על ידי וולטר דה סילבה.
בשנת 2014 הוצג הדור השלישי של אודי TT המחודשת בישראל עם שתי יחידות הנעה, כאשר לשתיהן משודכת תיבת S-Tronic כפולת מצמדים.
ה-40 TFSI הבסיסית מוצמדת לקופה ולרודסטר עם מנוע טורבו-בנזין בנפח 2.0 ליטרים המספק 197 כ"ס ומומנט של 32.6 קג"מ הזמין ב-1,500 סל"ד.
גרסה זו החליפה למעשה את גרסת ה-1.8 ליטרים מלפני מתיחת הפנים וביחס אליה היא מציגה תוספת של 17 כ"ס ו-7.1 קג"מ.
ההאצה ל-100 קמ"ש אורכת 6.6 שניות, בעוד ה-45 TFSI החזקה מצטיידת בהנעה כפולה וזמינה רק בגרסת הקופה ולה 245 כ"ס ותאוצה של 5.2 שניות למאה קמ"ש.
כבר ב-2019 החליטה אודי שלא תהיה TT דור רביעי, ובתחילת חודש נובמבר 2023 גילתה אודי שב-10 בנובמבר ירד מפס הייצור במפעלה בגיור שבהונגריה ה-TT האחרונה, וה-662,672 שיוצרה.
בשנת 2005, אאודי הפיצה את המהדורה מוגבלת של אאודי TT קוואטרו ספורט אשר נמכרה במרכב קופה בלבד.
באירופה דגם זה כונה אאודי TT קלאב ספורט.
בבריטניה נמכרו ממנו כ-800 יחידות מתוך 1,000 שתוכננו במקור.
הדגם נבנה על ידי המומחים לביצועים גבוהים של קוואטרו בע"מ, חברת הבת של AUDI AG.
היא הגדילה את ההספק ממנוע ה-1.8 ליטר המוגדש בטורבו ל-237 כ"ס, מומנט של 320 ניוטון מטר וירידה במשקל של 75 ק"ג ל-1,390 ק"ג.
כל אלה אפשרו לו האצה מ-0 ל-100 קמ"ש ב-5.9 שניות, ומהירות מרבית מוגבלת אלקטרונית ל-250 קמ"ש.
הפחתת משקל זו הושגה באמצעות הסרת הגלגל הרזרבי, הבולם ההרמוני האחורי, מדף החבילות האחורי והמושבים האחוריים ומיזוג האוויר הסטנדרטי.
כמו כן המושבים הקדמיים היו דלי משקל.
הסוללה הראשית הועברה גם לחלק האחורי של הרכב על מנת לשמור על חלוקת המשקל ככל האפשר.
האאודי TT קוואטרו ספורט מובחנת מבחינה עיצובית גם בהשוואה לתתי-הדגמים המקבילים של אאודי TT קופה.
היא קיבלה ערכת צבעים דו-גוונית שלה, כאשר הגג, בתי המראות ומוטות התמיכה של הגג צבועים צבועים בצבע שחור "פנטום פנינה".
יתר הרכב נצבע בצבע כסף "אבוס" או כחול "מאוריציוס" או אדום "מיסאנו".
בנוסף, החישוקים נוצקו מסגסוגת אלומיניום בחתך של 15–18 אינץ' בתוספת ערכת מרכב (בודי קיט) המותאמת לדגם TT קוואטרו ספורט עם מנוע V6 בנפח 3.2 ליטר.
לדגם גם היו צינורות פליטה שחורים, הגדרות מתלים מעודכנות, גלגלים חדשים ורחבים יותר.
אאודי Type A היא מכונית משפחתית בתצורת קבריולה, מתוצרת יצרנית הרכב הגרמנית אאודי אשר יוצרה בין השנים 1910–1912.
Type A היה הדגם הראשון שבנתה יצרנית הרכב אאודי.
מרכב הרכב בעל 4 דלתות והוא יועד לארבעה נוסעים.
מחירו עמד על 8,500 גולדמרק.
סך הכול יוצרו 140 יחידות.
אאודי רודג'ט היא מכונית קונספט, 5 דלתות האצ'בק מתוצרת יצרנית הרכב הגרמנית אאודי אשר הוצגה בשנת 2006.
4 נוסעים (2 כורסאות מלפנים, 2 כורסאות מאחור)
הנעה כפולה 4x4 (לפי דרישה)
תאוצת דגם "אאודי רודג'ט" בין 0–100 קמ"ש היא 6.4 שניות
אאודי Rosemeyer היא מכונית ספורט המוגדרת כמכונית על, בעלת הנעה כפולה 4x4, אשר הוצגה כמכונית קונספט, מתוצרת יצרנית הרכב הגרמנית אאודי בשנת 2000.
דגם ה"אאודי רוזמאייר" קרוי על שם נהג המרוצים הגרמני ברנד רוזמאייר.
אאודימורפודון (שם מדעי: Eudimorphodon; מילולית: "שן שונה ישרה") הוא סוג של פטרוזאור קטן שחי בטריאס העליון לפני 203–210 מיליון שנה.
פטרוזאור זה היה דומה לרמפורינקוס וכנראה היה קרוב אליו.
ממבנה שיניו נראה שהיה אוכל דגים שהוא חטף מפני המים.
אורכו של פטרוזאור קטן זה הגיע למטר אחד והוא הגיע למשקל של 10 ק"ג.
שיניו בלטו מפיו והתעקלו מחוץ לפה, מה שאולי עזר לו לחטוף דגים ואולי גם חסרי חוליות שונים.
הוא היה בעל זנב ארוך שנעדר אצל המינים המפותחים יותר.
אורח חייו מרמז שהיה חי מעל הימים ושלה דגים שהתקרבו לפני המים.
האאודימורפודון נמצא רק באיטליה ונמצא ממנו מין אחד - Eudimorphodon ranzii.
מין דומה לו עבר לסוג הקרוב Carniadactylus ועוד מין הועבר לסוג הקרוב ארקטיקודקטילוס.
באתר זה נמצאו מאובנים רבים של הפטרוזאור כך שהוא אחד מהנפוצים שבפטרוזאורים שנמצאו.
אאודי פרונט היא מכונית סלון מתוצרת אאודי במפעל "Horch" , בחברת האם Union AG אשר יוצרה בין השנים 1933–1938 בגרמניה.
דגמי "אאודי פרונט" היו הדגמים הראשונים שיוצרו באירופה, שהיו בעלי הנעה קדמית הורכבו בהם מנועי 6 צילינדרים.
דלתות קדמיות - "דלתות התאבדות" (ציר תנועת פתיחת הדלת מנוגד לציר הנסיעה).
אאודי סוג C היא מכונית פתוחה מתוצרת אאודי אשר יוצרה בין השנים 1912–1921 בגרמניה.
דגם "אאודי סוג C" לא יוצר בתקופת מלחמת העולם הראשונה.
שלדת רכב - מסגרת נפרדת במארז פלדה.
מתלים: מתלה קדמי - סרן קשיח, קפיצי עלים, מתלה אחורי - סרן קשיח, קפיצי עלים.
מצמד - עם חרוט עור.
אאודי סוג E היא מכונית פתוחה בסגנון "Torpedo (car)" מתוצרת אאודי אשר יוצרה בין השנים 1911–1924 בגרמניה.
אאודי סוג M היא מכונית פתוחה בסגנון "Torpedo (car)" מתוצרת אאודי אשר יוצרה בין השנים 1923–1927 בגרמניה.
דגם "אאודי סוג M" יוצר בעיר צוויקאו בגרמניה.
4 דלתות, 2 דלתות אחוריות "דלתות התאבדות" (ציר התנועה בפתיחת הדלת מנוגד לכיוון הנסיעה).
מנוע בנזין 2 שסתומים לצילינדר.
מאייד - 1 מתוצרת "Zenith" מסוג "Zenith 36 DK".
קיבולת מכל דלק - 22 ליטר.
אאודי סוג P היא מכונית משפחתית בסגנון "Torpedo (car)" מתוצרת אאודי אשר יוצרה בין השנים 1931–1932 בגרמניה.
בשנת 1932, בתקופת ייצור הדגם, אוחדו אאודי, DKW , הורך וונדראר לחברה אחת - AG Auto Union .
דגם "אאודי סוג P" יוצר ברובע שפנדאו בעיר ברלין.
מאייד - 1 מתוצרת "Solex" מסוג "Solex 26 FHR".
מערכת חשמל - 6 וולט.
קיבולת מכל דלק - 30 ליטר.
מחיר היחידה עמד על 3,385 רייכסמארק (שנת 1931, בגרמניה).
אאודי סוג T היא מכונית סלון מתוצרת אאודי אשר יוצרה בין השנים 1931–1932 ב-גרמניה
אאודי S1 היא מכונית סופרמיני קומפקטית המוגדרת כ"גרסת ביצועים" (גרסת ספורט) של דגם אאודי A1 מתוצרת יצרנית הרכב הגרמנית אאודי ספורט אשר יוצרה בין השנים 2015–2018 בבלגיה.
נפח תא מטען - 210 ליטר (680 ליטר בקיפול מושבים אחוריים).
כריות אוויר - 6 (קדמיות, צדיות ווילונות).
אאודי S2 היא מכונית ספורט בתצורת קופה מתוצרת אאודי ספורט אשר יוצרה בין השנים 1991–1995 בגרמניה.
דגמי "אאודי S2" (לפי סוג מנוע)
דגם "אאודי S2" מבוסס על פלטפורמת "אאודי 80".
מנוע קדמי - אורכי מגדש טורבו.
אאודי סוג SS היא מכונית סלון מתוצרת אאודי אשר יוצרה בין השנים 1929–1932 בגרמניה.
דגמי "אאודי סוג SS" יוצרו בעיר צוויקאו, גרמניה.
5 נוסעים (דגם 4 דלתות סדאן).
אאודי סוג R היא מכונית סלון מתוצרת אאודי אשר יוצרה בין השנים 1928–1932 בגרמניה.
בדגמי 4 דלתות סלון - 2 דלתות אחוריות "דלתות התאבדות" (ציר הדלת מנוגד לכיוון הנסיעה), 3 חלונות צד.
אאוזאורופודה (שם מדעי: Eusauropoda; מילולית: "זאורופודים ישרים/אמיתיים") הוא ענף של דינוזאורים גדולים מקבוצת הזאורופודים, הכולל את מרבית מיני הזאורופודים ואת כל המשפחות המוגדרות למעט הוולקנודוניים והלסמזאוריים.
היא התפתחה במשך היורה התחתון שלפני 175 מיליון שנה עד להכחדת הקרטיקון, לפני 66 מיליון שנה.
אצל בני קבוצה זו היו מינים בעלי גדלים מגוונים ומרביתם היו בעלי צוואר מרובה חוליות שהגיע לאורך ולגובה רב, מה שסייע להם לאכול עלים מצמרות העצים.
הם נמצאו לאורך כל היבשות, מאמריקה הצפונית והדרומית עד לאפריקה ומזרח אסיה, מה שמראה על הצלחת הקבוצה.
למינים אלה לא הייתה יכולת לנוע על שתיים עקב משקלם הרב והם היו בעלי גפיים ענקיים בעלי טפרים שטוחים דמויי-פרסות לתמוך במשקלם.
הגולגולת שלהם הייתה מרובעת עם פתחים גדולים בחלל העין.
חלקם פיתחו חוטם רחב והשיניים שלהם היו קהות ומעוגלות בקצותם.
הזנב הארוך שלהם שימש לייצוב ואולי חלקם כמו הדיפלודוקוס השתמשו בהם להגנה מטורפים.
סוג ללא מקור אלגואזאורוס (Algoasaurus)?
אאודי קוואטרו קונספט היא מכונית קונספט בתצורה מכונית קופה מתוצרת יצרנית הרכב הגרמנית אאודי אשר הוצגה בשנת 2010.
אב טיפוס של "אאודי קווטרו קונספט" הוצג לראשונה בתערוכת הרכב הבין-לאומית בפריז בשנת 2010.
2 דלתות + דלת אחורית.
מנוע קדמי - אורכי מתוצרת פולקסווגן.
סוג הנעה: הנעה כפולה 4x4.
אאודי נובולארי קוואטרו היא מכונית קונספט בתצורה מכונית קופה בסגנון גראן טוריסמו מתוצרת יצרנית הרכב הגרמנית אאודי אשר הוצגה בשנת 2003
"אאודי נובולארי קוואטרו" הוצגה לראשונה בתערוכת המכוניות הבינלאומית ב-ז'נבה בשנת 2003
מנוע בנזין V10 צילינדרים, 5.0 ליטר מתוצרת למבורגיני, מנוע קירור מים
סוג הנעה: הנעה כפולה 4x4
אאודי אבוס קוואטרו (בגרמנית : Audi Avus quattro) היא מכונית קונספט בתצורה מכונית ספורט קופה המוגדרת מכונית על מתוצרת יצרנית הרכב הגרמנית אאודי אשר הוצגה בשנת 1991
"אאודי אבוס קוואטרו" הוצגה לראשונה בתערוכת המכוניות של טוקיו ("Tokyo Motor Show" ) בשנת 1991.
מנוע מרכזי - אורכי 12W צילינדרים בפוזיציה 60°.
מנוע בנזין 6.0 ליטר, מנוע קירור מים.
מבנה גוף הדגם מורכב מאלומיניום בסידור של מבנה קשיח, קל משקל, דמוי מסבך, הבנוי מתלים שלובים בתבנית גאומטרית ויוצרים מסבך תלת-ממדי בתצורה של מסגרת חלל Space frame( ).
הלוחות המרכיבות את גוף הדגם עשויים אלומיניום מלוטש בעובי 1.5 מ"מ שנחבש ידנית.
קיבולת מכל דלק - 100 ליטר.
אאודי RSQ היא מכונית קונספט בתצורה קופה המוגדרת כמכונית על מתוצרת יצרנית הרכב הגרמנית אאודי אשר הוצגה בשנת 2004.
2 דלתות בתצורה "דלתות פרפר" הפוכות ("Butterfly doors" ).
מנוע מרכזי - V10 צילינדרים, 5.0 ליטר.
מנוע בנזין, הזרקת דלק ישירה.
גוף הדגם בנוי מפיברגלס מעל מסגרת חלל אלומיניום.
דגם "אאודי RSQ" כפרסום לסרט "אני, רובוט"
דגם "אאודי RSQ" היה פרסום סמוי לסרט מדע בדיוני אני, רובוט.
"אאודי" בנה אב טיפוס במיוחד לסרט, דגם שנע על כדורים במקום גלגלים ולכן ניתן לכוון אותו לכל הכיוונים
המחקר העיצובי של "אאודי לה-מאן קוואטרו" ("Audi Le Mans quattro" ) שימש כתבנית עיצוב, שתכונותיה שיחקו אחר כך תפקיד מרכזי בעיצוב הגוף של מכונית הספורט אאודי R8. זה נועד לתאר רכב מתקדם טכנולוגית בנוף העיר שיקגו משנת 2035.
אאודי שוטינג ברייק היא מכונית קונספט, קומפקטית בסגנון "Shooting-brake" קופה האצ'בק מתוצרת יצרנית הרכב הגרמנית אאודי, אשר הוצגה בשנת 2005.
דגם אאודי TT דור "TT Mk2 (Type 8J)" מבוסס על אב טיפוס זה.
"אאודי שוטינג ברייק" הוצגה לראשונה בתערוכת המכוניות של טוקיו באוקטובר 2005.
2 דלתות האצ'בק בסגנון "Shooting-brake".
מנוע קדמי, VR6 ) 6 צילינדרים.
תאוצת דגם "אאודי שוטינג ברייק" בין 0–100 קמ"ש היא 6.0 שניות.
אאודי אי טרון GT היא מכוניות ספורט חשמלית במרכב קופה, שמיוצרת על ידי אאודי ספורט חברת הבת של אאודי משנת 2021. בשנת 2018 הציגה אאודי ספורט בתערוכת הרכב של לוס אנג'לס דגם קונספט מקדים.
גרסת הייצור הוצגה בפברואר 2021. היא הגיעה לישראל ב-3 בנובמבר 2021.
המכונית חולקת מכלולים רבים עם פורשה טייקאן, כ-40% מהחלקים במכוניות זהים ושתי המכוניות עושות שימוש באותה פלטפורמה.
האי טרון GT היא המכונית החשמלית השלישית שמיוצרת על ידי אאודי אחרי האאודי אי-טרון והאאודי אי-טרון ספורטבק והחשמלית הראשונה של אאודי ספורט והראשונה שמיוצרת בגרמניה, במפעל בעיר נקרזולם.
הייצור החל בדצמבר 2020, כחודשיים לפני החשיפה הרשמית שהתקיימה ב-9 בפברואר 2021. במרץ החל ייצור של המכונית גם במפעל בתאילנד.
הגרסה הבסיסית כוללת שני מנועים חשמליים המספקים כ-.
תיבת הילוכים אוטומטית בעלת שני הילוכים.
היא מאיצה מ-0 ל-100 קילומטרים לשעה בתוך 4.4 שניות ומגיעה למהירות מרבית של .
סוללת ליתיום-יון בקיבולת 85 קוט"ש המאפשרת טווח נסיעה חשמלי של 488 קילומטרים.
גרסת ה"ביצועים הגבוהים" לגרסה הבסיסית הכוללת שני מנועים חשמליים בקיבולת של 83.7 קילו וואט שעה המספקים כ-598 כוחות סוס.
היא מאיצה מ-0 ל-100 קילומטרים לשעה בתוך 3.3 שניות ומגיעה למהירות מרבית של 250 קילומטרים לשעה.
בעת שימוש בבקרת יציאה מהמקום למשך 2.5 שניות הספק המנוע עולה ל-646 כוחות סוס.
טווח הנסיעה החשמלי המרבי הוא 488 קילומטרים.
אאודי ספורטבק קונספט היא מכונית קונספט בתצורה מכונית סלון קופה-סדאן מתוצרת יצרנית הרכב הגרמנית אאודי, אשר הוצגה בתערוכת הרכב של דטרויט בשנת 2009.
"אאודי ספורטבק קונספט" נחשב לתצוגה מקדימה של שני דגמים עתידיים: אאודי A5 ספורטבק שהוצגה ביולי 2009ו-אאודי A7 ספורטבק שהוצגה ביולי 2010.
אב טיפוס של "אאודי ספורטבק קונספט" הוצג לראשונה בדטרויט בתערוכת הרכב הבין-לאומית של אמריקה הצפונית בינואר 2009.
מנוע קדמי, מנוע V6 צילינדרים, 3.0 ליטר, מגדש טורבו-דיזל.
אאודי אי-טרון היא מכונית חשמלית במרכב קרוסאובר וקופה (בגרסת הספורטבק), בעלת חמישה מקומות ישיבה, שמיוצרת על ידי אאודי משנת 2018. היא הוצגה בספטמבר 2018 והגיעה לישראל בנובמבר 2018. האי-טרון היא המכונית הראשונה בסדרת האי-טרון של אאודי.
בשנת 2015 הציגה אאודי דגם קונספט מקדים בשם אאודי אי-טרון קוואטרו קונספט.
האי-טרון נבחר ל"אוטו השנה" 2020 על ידי מגזין אוטו.
האי טרון מזכירה בעיצוב החיצוני את האאודי Q5 אך גדולה מעט מ-Q5. העיצוב הפנימי מזכיר את האאודי Q8. אאודי ציידה את האי טרון במצלמות צד במקום מראות צד, עדיין ישנה אפשרות למראות צד רגילות אך הדגם משווק עם מצלמות צד כסטנדרט.
האי-טרון משווקת עם שלוש יחידות הנעה.
אי-טרון 55: שני מנועים חשמליים המספקים יחד 360 כ"ס או במצב "בוסט" 408 כ"ס ומומנט מרבי של 67.7 קג"מ.
סוללת ליתיום-יון בקיבולת 95 קוט"ש המאפשרת טווח נסיעה חשמלי של 436 ק"מ בתקן WLTP.
נתון התאוצה מ-0 ל-100 קמ"ש עומד על 5.7 שניות ומהירות מרבית של 200 קמ"ש.
אי-טרון 50: שני מנועים חשמליים המספקים יחד 300 כ"ס ומומנט מרבי 57.2 קג"מ.
סוללת ליתיום-יון בקיבולת 71 קוט"ש המאפשרת טווח נסיעה חשמלי של 332 ק"מ.
נתון התאוצה מ-0 ל-100 קמ"ש עומד על 6.8 שניות ומהירות מרבית של 190 קמ"ש.
אי-טרון S: שלושה מנועים חשמליים המספקים יחד 435 כ"ס ומומנט מרבי של 82.4 קג"מ או במצב "בוסט" 503 כ"ס ומומנט מרבי של 99.6 קג"מ.
סוללת ליתיום-יון בקיבולת 95 קוט"ש המאפשרת טווח נסיעה חשמלי של 360 ק"מ (אי-טרון) ו-365 ק"מ (ספורטבק).
נתון התאוצה מ-0 ל-100 קמ"ש עומד על 4.5 שניות ומהירות מרבית של 210 קמ"ש.
אאודי משווקת את האי טרון עם מטען מהיר בהספק של 150 קילוואט, (טסלה משווקת את רכביה עם מטען בהספק של 120 קילוואט) מטען זה מאפשר לטעון כ-80% מהסוללה בתוך חצי שעה.
אאודי משווקת גם מטען ביתי בקיבולת 11 וואט המטעין כ-80% מהסוללה בתוך 10 שעות.
אאודי אי טרון ספורטבק היא גרסת הקופה לאי-טרון ומשווקת עם אותם היצע מנועים מנועים אך בגרסת ה-55 הטווח עלוה ל-446 ק"מ בגלל שינויים אווירודינמיים שנוצרו במעבר למרכב קופה.
גרסת הספורטבק נחשפה ב-20 בנובמבר 2019.
אאודי ספורט GmbH , לשעבר קאווטרו GmbH היא יצרנית מכוניות ספורט שבסיסה בנקארסולם, גרמניה.
היא הוקמה על ידי אאודי תחת השם קאווטרו GmbH בשנת 1983 ובנובמבר 2016 החליפה אאודי את שמה לאאודי ספורט.
היא חברת הבת של אאודי ומשמשת כיצרניות הגרסאות החזקות של רכבי אאודי.
היא התחרה במרוצי ראלי ברחבי העולם ובמרוצי לה מאן וה-FIA עד שנת 2016 ומשנת 2016 מתחרה באליפות העולם בפורמולה אי.
בפברואר 2016 השיקה אאודי את אאודי ספורט בישראל.
ישראל היא המדינה השנייה לאחר גרמניה שבה הושקה חטיבת אאודי ספורט.
אאודי ספורט הוקמה באוקטובר 1983 תחת השם קאווטרו GmbH כמחווה למכונית הספורט של אאודי, אאודי קאווטרו שהשתמשה בהנעה כפולה הנקראת אצל אאודי הנעת קאווטרו.
בין השנים 1981 (כאאודי עד שנת 1983 שאז הוקמה אאודי ספורט) עד 1987 התחרה באליפות העולם בראלי.
משנת 2000 אאודי ספורט הובילה במרוץ 24 השעות של לה מאן.
בשנת 2006 היא הייתה הראשונה בעולם שניצחה את המרוץ במכונית המונעת במנוע דיזל.
בסדרת לה מאן האמריקאית ניצחה אאודי ספורט ברצף משנת 2000 עד סוף עונת 2008 כשפרשה מהמרוץ לאחר שמונה שנים רצופות של ניצחונות.
בשנת 2012 אאודי ספורט הייתה הראשונה בעולם שניצחה את המרוץ עם מכונית היברידית.
באוקטובר 2016 הכריזה כי תתחרה באליפות העולם בפורמולה אי ותעזוב את ה-FIA ואת מרוץ 24 השעות של לה מאן אחרי עונת 2016.
בשנת 2020 הכריזה כי תעזוב את פורמולה אי ותחזור למרוץ 24 השעות של לה מאן.
אאודי ספורט מתמחה בארבעה תחומי מפתח, עיצוב ספורטיבי לרכב, הנדסת רכב, ייצור רכיבים לרכבים כגון מתלים ספורטיבים, צמיגים, גלגלים, פגושים ועוד' וייצור גרסאות הספורט לרכבי אאודי, כגון: אאודי RS7, אאודי RS5, אאודי RS6, אאודי RS3, אאודי RS4, אאודי Q3 RS, אאודי TT RS אאודי R8, אאודי Q8 RS.
היא גם מייצרת את גרסאות S-ליין הכוללת עיצוב ספורטיבי יותר לרכבי אאודי.
באאודי ספורט ישנה אפשרות לבילעדיות הנקראת אאודי בלעדי, זאת אפשרות ללקוח לבחור איזה צבע למכונית הוא רוצה איזה חישוקים לגלגלים, עור, בדים, ונוחות.
אפשרות זו החלה בשנת 1995.
אאודי ספורט החלה לייצר רק דגם אחד במפעל בנקארסולם הדגם הוא אאודי RS2 אוונט.
המכונית השנייה שיוצרה על ידי אאודי ספורט היא אאודי S6 פלוס שיוצרה מאפריל 1996 עד יולי 1997. השלישי הוא אאודי RS4 B5 קוואטרו אוונט שיוצר בין שנת 2000 ל-2001. הדגם הרביעי הוא אאודי RS6 C5 קוואטרו, החמישי היה מהדורה מיוחדת לאאודי A4.
היא פיתחה באופן עצמאי את אאודי Q7 V12 TDI קוואטרו, אאודי R8 ואאודי אי-טרון GT.
אאודי R8 הוא הדגם הראשון שתוכנן לבד על ידי אאודי ספורט, הוא הוצג בתערוכת הרכב של פריז בספטמבר 2006. היא מיוצרת במפעל הישן של אאודי בנקארסולם אך בשביל להכשיר את המפעל לייצור הושקעו 28 מיליון אירו, וכ-250 עובדים מרכיבים ידנית את 5,000 הרכיבים של ה-R8.
אאודי ספורט היא חטיבת ביצועים שבאופן דומה קשורה למרצדס AMG חטיבת הביצועים של מרצדס-בנץ, ב.מ.וו M חטיבת הביצועים של ב.מ.וו, פולקסווגן R חטיבת הביצועים של פולקסווגן.
אאודי RS7 ספורטבק היא מכונית ספורט במרכב קופה, בעלת חמישה מקומות ישיבה, שמיוצרת על ידי אאודי ספורט משנת 2013. היא הוצגה בתערוכת הרכב של דטרויט בינואר 2013, והגיעה לישראל בפברואר 2015.
היא מהווה כגרסת "הביצועים הגבוהים" לאאודי A7.
הדור הראשון הוצג בתערוכת הרכב הבינלאומית של דטרויט בינואר 2013.
התאוצה מ-0 ל-100 קמ"ש אורכת 3.9 שניות והמהירות מוגבלת אלקטרונית ל-250 קמ"ש או 280 קמ"ש עם חבילת 'דיינמיק' או 305 קמ"ש עם חבילת 'דיינמיק פלוס'.
צריכת הדלק המשולבת עומדת על 10.2 ק"מ לליטר.
ביוני 2014 הציגה אאודי מתיחת פנים ל-RS7, שכללה עיצוב חדש לפגוש הקדמי והוספת תאורת לד כסטנדרט.
באוקטובר 2015 הציגה אאודי את הגרסה החזקה ביותר של ה-RS7, הכוללת את אותו מנוע אך כאן הוא מספק כ-605 כ"ס בין 6,100-6,800 סל"ד.
התאוצה מ-0 ל-100 קמ"ש אורכת 3.7 שניות במקום 3.9 שניות, צריכת הדלק המשולבת עומדת על 10.5 ק"מ לליטר.
שאר הנתונים נותרו ללא שינוי.
הדור השני הוצג בתערוכת הרכב הבינלאומית של פרנקפורט בספטמבר 2019. הדור השני כולל עיצוב ספורטיבי יותר מהדור הקודם.
למנוע מחובר מערכת מיקרו-היברידית המסייעת בצריכת הדלק.
התאוצה מ-0 ל-100 קמ"ש אורכת 3.6 שניות והמהירות מוגבלת אלקטרונית ל-250 קמ"ש או 280 קמ"ש עם חבילת 'דיינמיק' או 306 קמ"ש עם חבילת 'דיינמיק פלוס'.
צריכת הדלק המשולבת עומדת על 11.5 ק"מ לליטר.
בדצמבר 2019 הציגה אאודי ספורט את חבילת "חצי יובל", בכדי לציין 25 שנה של אאודי RS, החבילה הזאת מציגה את הדגמים בצבע כחול כמו האאודי RS הראשונה, אאודי RS2 אוונט, וסמל של 25 שמוטבע על שטיחי הרצפה.
אאודי אי-טרון היא סדרת מכוניות חשמליות והיברידיות של אאודי, המיוצרות בשם "אי-טרון" (e-tron).
היא הוקמה בשנת 2009 עם הצגת האאודי אי-טרון פרנקפורט (מכונית קונספט), שברבות הימים הפכה לאאודי R8 אי-טרון.
בשנת 2018 הציגה את המכונית החשמלית הראשונה שלה, האאודי אי-טרון.
המכונית הראשונה של המותג אי-טרון, קרוסאובר בעלת חמישה מקומות.
היא משווקת עם מספר אפשרויות למנועים.
בסוף ספטמבר 2019 נרשמו למעלה מ-10,000 מכירות לאי-טרון.
היא הגרסה החשמלית לאאודי Q2, משווקת עם אפשרות למערכת הנעה אחת ומשווקת רק בסין.
בשנת 2020 השיקה אאודי את גרסת הקופה לאי-טרון, הטווח הנסיעה שלה גדול יותר, היא הוצגה בתערוכת הרכב של לוס אנג'לס בנובמבר 2019 והמכירות שלה החלו בארצות הברית בתחילת 2020.
מכונית ספורט במרכב קופה חשמלית בעלת ביצועי מכונית-על, היא כוללת שני מנועים חשמליים המספקים יחד 470 כ"ס או 598 כ"ס בגרסת ה-RS.
היא מכונית שטח/פנאי במרכב קרוסאובר חשמלית, מוצעת עם שלוש אפשרויות להנעה כולם חשמליות, היא נחשפה ב-15 באפריל 2021.
גרסת הקופה לגרסה הבסיסית, נחשפה ב-15 באפריל 2021.
אאודי פילד הוא אצטדיון כדורגל בוושינגטון די.
קיבולת האצטדיון היא 20,000 צופים, והוא משמש כמגרשה הביתי של קבוצת ה-MLS די.
כבר בשנת 2004, הביע הקומישינר של ה-MLS, דון גרבר את דאגתו מהתנגשות לוחות המשחקים של די.
יונייטד והוושינגטון נשיונאלס, שכן שתי הקבוצות השתמשו באותו אצטדיון לצורך משחקיהן הביתיים (בליגת ה-MLS וה-MLB, בהתאמה).
הוא טען כי אצטדיון ייעוד לכדורגל צריך להיות יעד מרכזי של הקבוצה.
מספר אופציות למיקומו של האצטדיון החדש נבדקו, כולל האפשרות כי הקבוצה תשחק בבולטימור, הסמוכה, במדינת מרילנד.
הסחבת שהתארכה לכדי שבע שנים, הביאה את גרבר לבקר בפומבי את הפוליטיקאים בבירה הפדרלית, על כך שהם מונעים מהקבוצה את האפשרות לאתר מקום לבניית האצטדיון, על אף שכבר הושגו מרבית מקורות המימון לפרויקט.
לבסוף, ב-25 ביולי 2013 נמצא מיקום בדרומה של העיר וושינגטון, אשר עליו הושגה הסכמה, לצורך בניית האצטדיון.
התוכנית אושרה ב-17 בדצמבר 2014, אך עיכובים ביורוקרטיים נוספים מנעו את תחילת העבודות עד לסוף פברואר 2017. ב-9 ביולי 2018 נעשה טקס גזירת הסרט על האצטדיון החדש, וב-14 ביולי שוחק בו המשחק הראשון.
20,504 צופים חזו ביונייטד מנצחת 3-1 את ונקובר וייטקאפס.
מאז נפתח האצטדיון, הוא ארח שני משחקים של נבחרת ארצות הברית בכדורגל.
הראשון נערך ב-5 ביוני 2019, בו הפסידה ארצות הברית 1-0 במשחק ידידות נגד ג'מייקה.
כשלושה חודשים אחר כך, ב-11 באוקטובר, ניצחה ארצות הברית את קובה בתוצאה 7-0, במסגרת ליגת האומות של CONCACAF.
אאודי RS6 היא מכונית ספורט במרכב סדאן וסטיישן, בעלת חמישה מקומות ישיבה, שמיוצרת על ידי אאודי ספורט חברת הבת של אאודי משנת 2002. היא הוצגה בתערוכת הרכב הבינלאומית של ז'נבה במרץ 2002, והגיעה לישראל ב-15 בספטמבר 2020. היא מהווה כגרסת הביצועים הגבוהים של אאודי A6.
דור ראשון (שם קוד C5)
הדור הראשון בתחילה שווק במרכב סטיישן הנקראת אוונט עם חמש דלתות ומרכב סדאן עם ארבע דלתות.
תיבת הילוכים אוטומטית בעלת חמישה הילוכים.
נתון התאוצה מ-0 ל-100 קמ"ש אורך 4.9 שניות ומהירות מרבית של 250 קמ"ש.
צריכת הדלק המשולבת עומדת על 6.8 ק"מ לליטר.
פליטת הפחמן דו-חמצני עומדת על 350.0 גרם לק"מ.
בין אפריל לאוקטובר 2004 חשפה אאודי ספורט את הגרסה הסופית ל-RS6. זו כללה את אותו מנוע אך עם הספק מרבי שך 480 כ"ס במקום 450 כ"ס.
זמן התאוצה ירד ל-4.7 שניות והמהירות עלתה ל-280 קמ"ש.
היא שווקה במרכב סטיישן בלבד.
דור שני (שם קוד C6)
הדור השני יוצר בין השנים דצמבר 2008 ל-2010. לאחר ארבע שנות הפסקה בייצור בספטמבר 2007 נחשף הדור השני בתערוכת הרכב פרנקפורט.
הדור השני כלל כמה שינויי עיצוב בעיקר חיצונית ושדרוג האבזור והנוחות בפנים הרכב.
באפריל 2008 הושקה גרסת האוונט (סטיישן) ובאוגוסט אותה שנה הושקה גרסת הסדאן.
תיבת הילוכים אוטומטית בעלת שישה הילוכים.
נתון התאוצה מ-0 ל-100 קמ"ש אורך 4.6 שניות ומהירות מרבית של 250 קמ"ש.
צריכת הדלק המשולבת עומדת על 7.1 ק"מ לליטר.
פליטת הפחמן דו-חמצני עומדת על 333.0 גרם לק"מ.
דור שלישי (שם קוד C7)
הדור השלישי יוצר בין השנים 2013 ל-2018. כשנתיים לאחר הפסקת הייצור של הדור השני חשפה אאודי ספורט ב-5 בדצמבר 2012 את הדור השלישי ל-RS6. בשונה מהדורות הקודמים הפעם אאודי יצרה את הדגם במרכב סטיישן (אוונט) בלבד ללא גרסת סדאן.
העיצוב התבסס בעיקרו על הדור הרביעי של ה-A6 עם שינויים קלים.
נתון התאוצה מ-0 ל-100 קמ"ש אורך 3.9 שניות ומהירות מרבית מוגבלת אלקטרונית של 250 קמ"ש או עם חבילת דינמיק המהירות עולה ל-280 קמ"ש ועם חבילת דינמיק פלוס המהירות עולה ל-305 קמ"ש.
צריכת הדלק המשולבת עומדת על 10.4 ק"מ לליטר.
פליטת הפחמן דו-חמצני עומדת על 223.0 גרם לק"מ.
נתון התאוצה מ-0 ל-100 קמ"ש אורך 3.7 שניות ומהירות מרבית של 305 קמ"ש.
אורך הדור השלישי היה 4,991 מ"מ, רוחב הדור השלישי היה 1,986 מ"מ, גובה הדור השלישי היה 1,461 מ"מ, משקל הדור השלישי עמד על 1,950 ק"ג, בסיס הגלגלים בדור השלישי עמד על 2,915 מ"מ.
דור רביעי (שם קוד C8)
הדור הרביעי והנוכחי נחשף ב-21 באוגוסט 2019. כמו בדור השלישי הדור הרביעי מיוצר במרכב סטיישן (אוונט) בלבד.
בדור הרביעי שיווקה אאודי לראשונה את ה-RS6 באמריקה הצפונית וגם בישראל ה-RS6 שווקה לראשונה ב-15 בספטמבר 2020 עם מחיר של 1,023,000 שקל.
העיצוב החיצוני והפנימי של הדור החדש נועז וספורטיבי יותר משאר הדורות הקודמים.
ה-RS6 החדשה מצוידת במתלי אוויר אדפטיביים בכיול ספורטיבי המנמיכים את המרכב ב-20 מ"מ לעומת הגרסאות הרגילות של ה-A6 וב-10 מ"מ נוספים במהירויות של מעל ל-120 קמ"ש רוכשי הדגם יוכלו לשדרג את המתלים למתלי RS ספורט אקטיביים.
ה-RS6 החדשה קיבלה מערכת היגוי אשר תוכננה במיוחד בכדי לספק משוב מדויק לנהג.
על גלגל ההגה, ישנו כפתור RS Mode המאפשר מעבר מהיר מבין שני מצבי כיול לבחירת הנהג.
מערכת ההנעה הכפולה בדגם מעבירה במצב הסטנדרטי 60% מהכוח לציר האחורי, בנוסף קיימת מערכת ניתוק צילינדרים במסייעת גם בצריכת הדלק בנסיעות רגילות על ידי ניתוק חצי מהצילינדרים.
הדור הנוכחי כולל מנוע בנזין V8 צילינדרים בנפח 4.0 ליטר טורבו המספק 600 כ"ס בין 6,000 ל-6,250 סל"ד ומומנט מרבי של 81.5 קג"מ בין 2,500 ל-4,500 סל"ד עם מערכת מיקרו-היברידית במתח 48 וואט המוסיפה עוד 16 כ"ס למנוע ומסייעת בצריכת הדלק.
נתון התאוצה מ-0 ל-100 קמ"ש אורך 3.6 שניות ומהירות מרבית מוגבלת אלקטרונית של 250 קמ"ש או עם חבילת דינמיק המהירות עולה ל-280 קמ"ש ועם חבילת דינמיק פלוס המהירות עולה ל-305 קמ"ש.
צריכת הדלק המשולבת עומדת על 11.7 ליטר לכל 100 ק"מ.
פליטת הפחמן דו-חמצני עומדת על 265.0 גרם לק"מ.
אורך הדור הרביעי עומד על 4,995 מ"מ, רוחב הדור הרביעי עומד על 1,951 מ"מ, גובה הדור הרביעי עומד על 1,460 מ"מ, משקל הדור הרביעי עומד על 2,150 ק"ג, בסיס הגלגלים בדור הרביעי עומד על 2,929 מ"מ.
אאודי RS5 היא מכונית ספורט במרכב קופה וקבריולה, בעלת ארבעה מקומות ישיבה, שמיוצרת על ידי אאודי ספורט חברת הבת של אאודי משנת 2010. היא הוצגה בתערוכת הרכב הבינלאומית של ז'נבה במרץ 2010, והגיעה לישראל ב-21 בנובמבר 2017. היא מהווה כגרסת הביצועים הגבוהים של אאודי A5.
דור ראשון (שם קוד b8)
הדור הראשון יוצר בין השנים 2010 ל-2015. הדור הראשון נחשף ב-22 בפברואר 2010 והוצג בתערוכת ז'נבה במרץ אותה שנה.
הדור הראשון יוצר בשני סוגי מרכב, בשלב הראשון של ההשקה בגרסת קופה בלבד ובשנת 2012 נוספה גם גרסת הקבריולה.
הדור הראשון התחרה בב.מ.וו M3. המנוע של הדור הראשון נלקח מהלמבורגיני גאיארדו אך עבר התאמה מסוימת אשר הפכה אותו למנוע V8 צילינדרים במקום V10 צילינדרים.
העיצוב החיצוני והפנימי מבוסס ברובו על ה-A5 אך כולל שינויים קלים המותאמים לרכבי ספורט.
הדור הראשון כלל מנוע בנזין V8 צילינדרים בנפח 4.2 ליטר אטמוספירי המספק 450 כ"ס ב-8,250 סל"ד ומומנט מרבי של 46 קג"מ המתקבל בין 4,000 ל-6,000 סל"ד.
נתון התאוצה מ-0 ל-100 קמ"ש עומד על 4.6 שניות (קופה) ו-4.9 שניות (קבריולה) ומהירות מרבית מוגבלת אלקטרונית של 250 קמ"ש או 280 קמ"ש (לאחר מתיחת הפנים).
צריכת הדלק המשולבת עומדת על 9.3 ק"מ לליטר.
פליטת הפחמן דו-חמצני עומדת על 252.0 גרם לק"מ.
בתערוכת הרכב של פרנקפורט בספטמבר 2011 חשפה אאודי את מתיחת הפנים ל-RS5. מתיחת הפנים כללה שינויים קלים בעיצוב בכדי ליישר קו עם דגמי אאודי החדשים, מערכת ההנעה נותרה ללא שינוי אך הגבלת המהירות שונתה ל-280 קמ"ש.
שיווק ה-RS5 לאחר מתיחת הפנים החל בתחילת 2012.
אורך הדור הראשון היה 4,649 מ"מ, רוחב הדור הראשון היה 1,860 מ"מ, גובה הדור הראשון היה 1,366 מ"מ, משקל הדור הראשון עמד על 1,715 ק"ג, בסיס הגלגלים בדור הראשון עמד על 2,751 מ"מ.
דור שני (שם קוד 5F)
הדור השני והנוכחי נחשף בתערוכת הרכב הבינלאומית של ז'נבה ב-8 במרץ 2017. מעצבי אאודי העניקו לדגם את השינויים הנדרשים לטובת מראה אגרסיבי וספורטיבי יותר לעומת הדגמים הרגילים, גם לעומת האאודי S5, וכן לטובת שיפור זרימת האוויר סביב הרכב לשיפור כוח ההצמדה וקירור הבלמים.
את התחושה הספורטיבית בתא הנוסעים הם יצרו באמצעות מושבי RS בריפוד עור ותפירת "יהלומים" במושבים (אופציה), גלגל הגה RS עם תחתית שטוחה וגימור בקרבון ואלקנטרה בדשבורד ובדלתות.
בשונה מהדור הראשון הדור הנוכחי כולל גרסת קופה וגרסת ספורטבק (קופה 5 דלתות) שנחשפה בתערוכת הרכב הבינלאומית של ניו יורק ב-2 באפריל 2018.
תיבת ההילוכים מעבירה את הכוח לכל הגלגלים דרך מערכת הנעה כפולה קוואטרו ביחס של 60:40 לטובת הציר האחורי.
כאופציה ניתן להוסיף "דיפרנציאל ספורט" המאפשר חלוקה של מומנט בין הגלגלים האחוריים.
נתון התאוצה מ-0 ל-100 קמ"ש עומד על 3.9 שניות ומהירות מרבית מוגבלת אלקטרונית של 250 קמ"ש או 280 קמ"ש בחבילת דינמיק.
צריכת הדלק המשולבת עומדת על 8.7 ליטר לכל 100 ק"מ.
פליטת הפחמן דו-חמצני עומדת על 197 גרם לק"מ.
ב-10 בדצמבר 2019 חשפה אאודי את מתיחת הפנים ל-RS5. מתיחת הפנים כוללת עיצוב ספורטיבי ואגרסיבי יותר לפגושים מלפנים ומאחור ופנסים מעודכנים הנושאים את חתימת תאורת ה-LED החדשה והקרבית של דגמי אאודי העדכניים.
המראה האגרסיבי יותר הושג גם באמצעות הרחבה של בתי הגלגלים ב-40 מ"מ לעומת הדגם היוצא.
ב-17 במאי 2022 חשפה אאודי את חבילת הקומפטישן ל-RS5 קופה.
בכדי להפחית משקל (8 ק"ג) ולשפר את חווית הסאונד של המנוע, אודי הסירה חלק מחומרי בידוד הרעש בין תא המנוע לתא הנוסעים והתקינה מערכת פליטה חדשה.
בפינות הרכב נמצא חישוקי גלגלים קלים יותר ובעיצוב ייחודי, צמיגי פירלי "P זרו קורסה".
יחד עם מערכת בלימה קרמית וכיול שונה למערכת ה-ABS.
לצד השדרוגים המכניים נמצא גם שדרוגים קוסמטיים שונים, כגון השחרה של הסמלים, גימורים בקרבון מט, גימור כהה בתא הנוסעים ועוד.
אורך הדור השני עומד על 4,720 מ"מ, רוחב הדור השני עומד על 1,860 מ"מ, גובה הדור השני עומד על 1,360 מ"מ, משקל הדור השני עומד על 1,730 ק"ג, בסיס הגלגלים בדור השני עומד על 2,770 מ"מ.
אאוזבי גואל אי בסיגלופי (בקטלאנית: Eusebi Güell i Bacigalupi; 15 בדצמבר 1846 – 8 ביולי 1918) היה יזם קטלאני שהרוויח רבות מהמהפכה התעשייתית שהתרחשה בקטלוניה בשלהי המאה ה-19. הוא ידוע בעיקר כפטרונו של האדריכל ואמן המודרניסטה אנטוני גאודי.
גואל נולד בברצלונה לז'ואן גואל אי פרר, תעשיין קטלאני אמיד שהרוויח את הונו בקובה ובברצלונה.
אימו, פרנצ'סקה בסיגלופי אי דולסר, הייתה בת למשפחת סוחרים מג'נובה שהתמקמה בקטלוניה בסוף המאה ה-18.
כשגדל השתלב גואל בעסקים של אביו, בעיקר בתחום הטקסטיל, והגדיל את ההון המשפחתי.
בשנת 1878, נסע גואל לבקר בתערוכה העולמית שהתקיימה בפריז, שם הוא פגש לראשונה את האדריכל הצעיר אנטוני גאודי שהציג את עבודותיו בביתן הספרדי.
השניים הפכו לחברים ושותפים, וגילו כי הם חולקים תחומי עניין משותפים, בין השאר השקפה דתית זהה (שניהם היו קתולים אדוקים).
גואל היה לפטרונו של גאודי, והוא ראה בו אדם שבידיו הוא יוכל להפקיד רעיונות לעיצובים מיוחדים.
בין העבודות הראשונות שביצע גאודי עבור גואל ניתן למנות את היקב בודגה גואל שבגאראף, את קומפלקס הבתים פבליונס גואל שבשכונת פדרבלס בברצלונה, ואת פלאו גואל, בית משפחת גואל, בשכונת אל רבאל בברצלונה.
בשנת 1890, גואל העתיק את מיקום מפעל הטקסטיל שלו משכונת סאנטס שבברצלונה לסנטה קולומה דה סרווליו, דרומית לברצלונה.
בסנטה קולומה הקים גואל מושבת עובדים, על פי המודל של מושבות העובדים הבריטיות שנבנו במהלך סוף המאה ה-19. המושבה, שידועה היום בשם קולוניה גואל, נבנתה על פי סטנדרטים חברתיים מרכזיים: בתים עם חדרים גדולים מהממוצע, חלונות רחבים ואוורור טוב, כך שעובדי הטקסטיל ובני משפחותיהם יהנו מאורח חיים גבוה.
המושבה נועדה לספק את עצמה, וכללה חנויות, בתי קפה, תיאטרון, ספרייה ובית ספר (עבור בנים בלבד).
את בניית הכנסייה והקריפטה על גבעה שצפתה על המושבה הפקיד גואל בידי חברו גאודי.
לבסוף, נתקל גואל בקשיים כלכליים והפרויקט ננטש.
למרות מצבה הבלתי גמור, עבודתו של גאודי במושבה נחשבת ליצירת מופת, והמושבה עצמה מציגה כמה דוגמאות טובות של מודרניזם קטלאני.
בשנת 1900, רכש גואל שטח אדמה בשכונת גרסיה שבברצלונה ושכר את גאודי לבנות אחוזת נופש לעשירים.
באותו הזמן, נחשב האזור שבהרים למרוחק מהעיר, והפרויקט נחל כישלון מסחרי.
רק שני בתים נבנו במתחם.
בשנת 1923, מכרה משפחת גואל את השטח לעיריית ברצלונה, שהפכה אותו לפארק הציבורי פארק גואל.
בשנת 1908, המלך אלפונסו השלושה עשר העניק לגואל תואר רוזן.
הוא מת בביתו אשר בפארק גואל בשנת 1918.
אאודיקינודון (שם מדעי: Eodicynodon; מילולית: "דיקינודון השחר") הוא סוג של זוחל מקבוצת התראפסידה שחי במשך אמצע עד סוף הפרם שלפני 266 עד 260 מיליון שנה בדרום אפריקה.
הוא היה קרוב לדיקטודון והדיקינודון, אך מעט גדול יותר.
סוג זה תואר למדע ב-1974 והוא הכיל מין יחיד - Eodicynodon oosthuizeni, הקרוי לכבוד אחד ממגלי המאובנים שלו שבמדבר קארו, כף התקווה הטובה - החקלאי הדרום אפריקאי רוי אוסטהויזני, כשהממצאים ידועים בעיקר משרידי הגולגולת החלקית שהייתה ללא לסת תחתונה.
הסוג נחשב ליחיד במשפחה Eodicynodontidae.
האאודיקינודון הוא הדיצינודונט העתיק והפרימיטיבי ביותר שידוע מממצאים.
היה זה אוכל צמחים קטן יחסית שהגיע לפי ההערכות לאורך של כ-450 מ"מ וגובה של כ-150 מ"מ.
הוא היה בעל גפיים חסונות, גוף חביתי וראש עבה בעל מקור קרני וניבים בולטות שכנראה שימשו לתלישת צמחייה ואולי גם לחפירה.
מספר מאפיינים של הלסתות שלו מרמזים על קירבה אפשרית שלו לפליקוזאורים או לאנומודונטים (Anomodontia), אך לפי מבנה ראשו היה זה דימונודונט אמיתי.
אאודי היא קבוצת מרוצים ויצרן מנועים שצפוי להתחרות באליפות הפורמולה 1 החל מעונת 2026. אאודי רכשה את השליטה בקבוצת סאובר בשנת 2022 והמשיכה להפעיל את הקבוצה במשך שלוש שנים תחת שמה הקודם.
"אוטו אוניון", שבמהלך השנים שניתה את שמה לאאודי השתתפה במרוצי גרנד פרי בין השנים 1935 – 1939, בעידן שלפני מלחמת העולם השנייה ואליפות הפורמולה 1.
בשנת 2022 הודיעה אאודי על כוונתה להצטרף לאליפות כיצרנית מנועים החל משנת 2026. באוקטובר אותה שנה הכריזה אאודי על שיתוף פעולה עם קבוצת סאובר.
אאודי רכשה את האחזקה בקבוצה, אך איפשרה לה להמשיך לפעול באופן עצמאי עד לסיום עונת 2025. בשנת 2024 רכשה רשות ההשקעות של קטר מניות מיעוט בקבוצה.
ביולי 2025 הכריזה הקבוצה על שיתוף פעולה עם חברת הפינטק "ריוולט", שתהיה נותנת החסות הראשית של הקבוצה בעונתה הראשונה.
אֵאוֹזִינוֹפִיל (Eosinophil) הוא סוג של תא דם לבן, אשר תפקידו העיקרי במערכת החיסון הוא חיסול זיהומים הנגרמים על ידי טפילים.
האאוזינופילים הם תאי הדם הלבנים הנדירים ביותר אחרי הבאזופילים, והם מהווים בין 1% ו-4% מכלל תאי מערכת החיסון.
ריכוזם בדם נע בין 100 ו-500 תאים למיקרוליטר דם.
האאוזינופילים הם אחד משלושת סוגי הגרנולוציטים במערכת החיסון.
הציטופלזמה שלהם מכילה שלפוחיות הפרשה ייחודיות ("גרנולות") המכילות אנזימים מעכלים, בדומה לליזוזומים שבתאים אחרים.
שלפוחיות ההפרשה של האאוזינופילים נצבעות בקלות בצבע אדום באמצעות אאוזין, חומר צביעה חומצי, ומכאן שמם ("פיל" ביוונית: "אוהב").
גודלם של האאוזינופילים כפול מזה של תאי דם אדומים, וקוטרם נע בין 10 ו-15 מיקרומטר.
לגרעין התא מראה אופייני דמוי משקפיים, עם שתי אונות שחיץ דק מקשר ביניהן.
חייהם ארוכים יחסית ונמשכים בין שבוע לשבועיים.
האאוזינופילים פועלים נגד זיהומים רבים, אך בעיקר נגד תולעים, אשר הן גדולות מדי כדי להיאכל בשלמותן על ידי פגוציטים.